Na osnovu člana 2. Odluke o Opštinskom veću Opštine Kovačica („Službeni list Opštine Kovačica“, br. 14/08, 16/20) i člana 7. Pravilnika o proceduri i kriterijumima za dodelu Nagrade za doprinos u kulturi u Opštini Kovačica za 2019-2020.g., Opštinsko veće Opštine Kovačica raspisuje

**KONKURS**

**ZA DODELU NAGRADE ZA DOPRINOS U KULTURI U OPŠTINI KOVAČICA ZA 2019-2020. GODINU**

1. **Predmet javnog konkursa**

 Opština Kovačica raspisuje konkurs za dodelu **Nagrade za doprinos u kulturi** za umetnička dostignuća u oblasti kulture za kalendarsku 2019-2020. godinu.

1. **Oblik nagrade**

 Nagrada se dodeljuje u tri kategorije:

 a ) **pojedincu** - za doprinos na kulturnoj promociji Opštine Kovačica i Republike Srbije u zemlji i inostranstvu;

 b ) **kolektivu** – za doprinos na kulturnoj promociji Opštine Kovačica i Republike Srbije u zemlji i inostranstvu;

 c ) **za najbolje realizovani projekat** – u opštini Kovačica i u R. Srbiji (povezan sa naučnom, intelektualnom iliu kulturnom tematikom iz naše opštine).

1. **Vrsta nagrade**

 Nagrade – **plakete** kao vrstu priznanja za izvanredna umetnička dostignuća u oblasti kojom se umetnik/ci bave, dodeljuju se u sve tri kategorije i sa tri vrednosne veličine.

1. **Oblasti na koje se konkurs odnosi**

 Oblasti u kulturi iz kojih se mogu predlagati učesnici konkursa su :

 -likovno stvaralaštvo;

 -pozorišno, muzičko scensko i plesno stvaralaštvo;

 -muzičko stvaralaštvo;

 -izvorno narodno stvaralaštvo i zaštita kulturne baštine;

-književno stvaralaštvo;

-vizuelno stvaralaštvo i multimedija.

1. **Podnošenje predloga za nagrade**

 Prijave i predloge kandidata za nagrade, mogu podnositi institucije, nevladine organizacije, udruženja i pojedinci sa teritorije Opštine Kovačica za umetnike sa teritorije opštine koji su svojim kreativnim stvaralaštvom, umetničkim angažovanjem i rezultatima u 2019-2020.g. u zemlji i inostranstvu značajno doprineli podizanju ugleda Opštine Kovačice i Republike Srbije.

 Prijave i predlozi moraju biti obrazloženi i kredibilno dokumentovani.

1. **Uslovi koje prijavljeni mora ispunjavati**

 Predloženi kandidati za nagradu moraju ispuniti sledeće uslove:

1. da je umetnik sa područja opštine Kovačica (rođen, boravio ili stvarao);
2. da je kolektiv ili NVO registrovan na području opštine;
3. da je realizovani projekat na teritoriji opštine.
4. **Kriterijumi i merila za vrednovanje**

 Klasifikacija predloženih učesnika za dodelu nagrada vršiće se prema sledećem:

 -značaj kulturnog postignuća (kreativni rad, manifestacija, izložba, projekat, takmičenje): **međunarodni, republički, regionalni, lokalni;**

 -merljivi efekti i rezultati u kreativnom angažovanju;

 -brojoj učesnika/posetilaca, inovativnost izražajne forme;

 -doprinos očuvanju i razvoju tradicionalnih i lokalnih kulturnih specifičnosti narodnosti u Opštini Kovačica i njihova promocija;

 -ostvarene nagrade i priznanja (za autorsko delo ili projekat kojim se konkuriše).

1. **Mesto i rok za podnošenje prijava**

 Predlozi za dodelu nagrada mogu se dostaviti

 - **lično** ---- u uslužnom centru opštine radnim danom od 8-16 h;

 - **poštom** --- na adresu Opština Kovačica, Komisija za nagradu –kultura, M. Tita 50 (na poleđini obavezno podatke o pošiljaocu);

 - **putem mejla**: kultura@kovacica.org

 Rok za podnošenje prijava je 10 (deset) dana od dana objavljivanja konkursa.

 **9. Komisija**

 Komisiju čine pet članova.

 O prispelim predlozima, vrednovanju istih, kao i predloženim kandidatima - laureatima, Komisija podnosi izveštaj Opštinskom veću, koje razmatra, usvaja i proglašava nagrađene za 2019-2020. godinu.

 **10. Dodela priznanja**

 Svečana dodela priznanja organizuje se na centralnoj manifestaciji u prisustvu svih laureata i gostiju.

OPŠTINA KOVAČICA

OPŠTINSKO VEĆE

BROJ: 06-49/21-01

Dana, 25.06.2021.g.

 PREDSEDNIK OPŠTINE Jaroslav Hrubik